lflage/wiki-talks huggingface dataset:
Keskustelu:Auto-Tune

message: Cherin Believe -kappaleessa ei kyllä käytetty autotuneria, vaan se on tehty muistaakseni vocoderilla. Tästä on kirjoitettu lehdissä ja netissä aiemminkin.
Kommentin jätti Panup (keskustelu – muokkaukset).
"Believe"-kappaleessa käytettiin nimenomaan Antares Auto-Tunea. Tuottajat halusivat salata käyttämänsä tekniikan ja kertoivat siksi käyttäneensä erästä Digitechin efektipedaalia. Asiaa on käsitelty musiikkimediassa runsaasti. 
http://www.soundonsound.com/sos/feb99/articles/tracks661.htm
Azathoth 19. toukokuuta 2007 kello 08.50 (UTC)

message: Ehdottaisin artikkelin nimen vaihtamista Auto-Tune:ksi ja Autotune-artikkelin uudelleenohjaamista Auto-Tune-artikkeliin, nythän se on toisin päin. "Autotune"-termi artikkelin nimenä on yleisterminä turhaan englanninkielinen ja hieman harhaanjohtava (mikäli tarkoitus on esitellä Auto-Tune-nimistä ohjelmistoa). Artikkelissa käsitellään lisäksi todella vähän muita virekorjausohjelmistoja ja -laitteita, jotta se olisi hyvä yleiskatsaus "autotunesovelluksiin". Veezay 20. tammikuuta 2012 kello 08.17 (EET)
thread_title:  Auto-Tune vs. Autotune
Keskustelu:Etelä-Afrikan keittiö

message: Tämä on toistaiseksi siirretty suoraan Afrikan ruokakulttuuri -artikkelista. Vaikka tekstin muokkaajana näynkin minä, en millään tavalla vastaa siitä, että sisältö on oikein. Jos joku oikeasti tietää jotain Etelä-Afrikan keittiöstä, niin olisi kiva, jos tämä kävisi artikkelin kimppuun. --B. Nuhanen 10. maaliskuuta 2007 kello 23.53 (UTC)

message: Ehdotan tarkistetuksi artikkeliksi. --Thi 4. helmikuuta 2012 kello 17.26 (EET)
replies: text: Koska muita kommentteja ei ole tullut, merkitsen toistaiseksi tarkistetuksi. --Thi 16. helmikuuta 2012 kello 12.46 (EET)
thread_title:  Tarkistettu artikkeli -ehdotus
Keskustelu:Amuqin laakso

message: Mitä tarkoittaa "vuodesta 6600 kalenterivuotta eaa"? Ajanilmaisut olisi hyvä olla yleiskielisesti. --Ulrika 11. maaliskuuta 2007 kello 13.34 (UTC)
replies: text: 6600 kalenterivuotta on ns absoliittista aikaa, ei radiohiilivuosia. Monesti käytetään radiohiilivuosia, ksoka monet vanhat ajat on mitattu radiohiilimenetelmällä eli C-14-menetelmällä. Korjaamaton radiohiiliajoitus antaa väärän lukeman.
"kalenterivuosia" tai "kalibroituja vuosia" on ilmaisu, joka kertoo, että kyse on kalibroidusta radiohiiliajoituksesta.
[Käyttäjä:Merikanto|Merikanto]] 11. maaliskuuta 2007 kello 13.36 (UTC)

text: Artikkeleissa ei saisi koskaan käyttää tuollaisia hämäriä tieteellisiä ilmaisuja, joita keskivertowikittäjä ei ymmärrä!--217.112.249.156 11. maaliskuuta 2007 kello 18.33 (UTC)

message: Onko artikkelin otsikolle luotettavaa lähdettä? --Checkpointcharlie (keskustelu) 1. elokuuta 2012 kello 20.30 (EEST)
replies: text: Kysymys jätettiin kun artikkelin otsikko oli Amuqin kulttuuri; siirsin toiselle nimelle. --Tappinen (keskustelu) 6. maaliskuuta 2013 kello 21.50 (EET)
thread_title: Lähde?
Keskustelu:Dominick Arduin

message: Enpäs aloitakaan muokkaussotaa, vaan kysyn: eikö ole loogista että kadonneen henkilön kuolinpäiväksi tulisi se päivä mikä on virallisestikin, eli päivä jolloin oikeus on julistanut kadonneen henkilön kuolleeksi (tässä tapauksessa se olisi 9. syyskuuta 2005)? --Agony (403) 11. maaliskuuta 2007 kello 14.24 (UTC)
replies: text: Katsoin vaan, että kadonneitten ihmisten jenkki-versioissa (niissä mitä katsoin) on vain syntymä- tai syntymä- ja katoamispäivämäärä. Eli ei näin, vaan katoamispäivämäärää edeltää sana "kadonnut", erottaen sen normaalista tapauksesta. Mutta ei tuolla niin väliä, tee miten parhaaksi näet.

text: Muuten, tämän Arduinin satujen kertojan lahjoista ei mainita tässä artikkelissa mitään, vaikka "Aiheesta muualla"-osion jutut eivät muuta sisälläkkään. Tarttis tehrä jotain, ehkä joku päivä. --213.216.199.26 11. maaliskuuta 2007 kello 15.10 (UTC)

message: Jäljet loppuivat "suuren railon reunalle". Muistelen lukeneeni että railo oli ainakin 50 km leveä avovesialue, jota hän lähti ylittämään ihan liian pienellä kajakilla, joka oli kai tarkoitettu pienten railojen ylittämiseen. Hän olisi päässyt helikopterilla avoveden yli, mutta sitten navalle pääsy ei olisi ollut ennätyskelpoinen. Pitäisi löytää vain lähteet näille...--RicHard-59 9. lokakuuta 2011 kello 23.35 (EEST)
thread_title:  Leveä railo
Keskustelu:Asterix & Obelix XXL

message: on kopioitu suoraan pelivalmistajan sivulta. Kanta on puolueellinen ja markkinointitarkoituksessa tehty. Suosittelen että koko ensimmäinen kappale kirjoitetaan uudestaan, puolueettomalta kannalta. Snyyppä 11. maaliskuuta 2007 kello 18.35 (UTC)
thread_title: Ensimmäinen kappale
Keskustelu:Seppo Harjanne

message: Seppo syntynyt 20.02.1948!!!!!!!!!! Kommentin jätti 85.195.143.78 (keskustelu – muokkaukset).
replies: text: RallyBase.nl -sivun mukaan 28.2. Jos tiedät paremman lähteen niin kerro. --Anr 13. maaliskuuta 2007 kello 02.00 (UTC)
Yhteensä voittoja lienee huomattavasti yli artikkelin väittämät 20? Yksin Jyväskylästä miehellä on 8 voittoa. --91.32.217.55 21. marraskuuta 2008 kello 01.08 (EET)

text: Kyllä se ihan oikein on, kts. mm. http://www.juwra.com/harjanne_seppo.html --Anr 21. marraskuuta 2008 kello 15.17 (EET)
thread_title:  Otsikkoteksti
Keskustelu mallineesta:Kalifornia

message: Mallineen väri on todella räikeä. Voisiko sitä vaalentaa? --Hippophaë 11. maaliskuuta 2007 kello 22.41 (UTC)
replies: text: Voi toki. Miltä nyt vaikuttaa? —Ppntori (jutskaa / muokkaukset) 11. maaliskuuta 2007 kello 23.02 (UTC)
replies: text: :Kiitos, nyt on sopivan hillitty. --Hippophaë 17. maaliskuuta 2007 kello 02.14 (UTC)
thread_title: Räikeä väri
Keskustelu:Keinotekoinen kieli

message: Eikö viittomakieli pitäisi ainakin mainita? Kommentin jätti 128.214.200.150 (keskustelu – muokkaukset).
replies: text: Ymmärtääkseni viittomakielet ovat kehittyneet luonnollisesti viittojien keskuudessa. Gestunon tietysti voisi mainita. --Silvonen 12. maaliskuuta 2007 kello 04.55 (UTC)
replies: text: :...ja se onkin jo listalla. --Silvonen 12. maaliskuuta 2007 kello 04.56 (UTC)
Pitäisikö tässä artikkelissa mainita yhtenä tärkeänä keino­tekoisten kielten ryhmänä myös tieto­koneiden ohjelmointi­kielet? -KLS 19. huhtikuuta 2010 kello 12.58 (EEST)
Mielestäni synteettinen kieli ja keinotekoinen kieli ovat eri asioita, ja siksi ohjaus tulisi poistaa ja synteettiselle kielille tehdä oma artikkeli. Kielitieteessä esimerkiksi suomen kieli on synteettinen kieli, joka tarkoittaa sitä, että morfeemit asetetaan yhteen pitkiksi sanoiksi. Esimerkiksi englanti ja ruotsi ovat puolestaan analyyttisiä kieliä, joissa morfeemit esiintyvät tyypillisesti omina sanoinaan. Hattara 5. lokakuuta 2010 kello 15.33 (EEST)

text: Muutettu. --Kyz2(K) 12. huhtikuuta 2011 kello 13.41 (EEST)

message: -merkintä: Klingonin kieli-instituutin jäsen d’Armond Speers taas yritti kasvattaa poikansa kaksikielisesti englanniksi ja klingoniksi <- "...yritti kasvattaa poikansa...", tuosta mielellään kuulisi lisää :) --Jayaguru-Shishya (keskustelu) 7. helmikuuta 2014 kello 23.05 (EET)
replies: text: Löysin aiheesta tietoa New Timesista http://schott.blogs.nytimes.com/2010/03/10/questions-answered-invented-languages/?_r=0, artikkelista löytää kun hakee tuolla d'Armond Speers-nimellä. NY-timesin maksumuurihan antaa lukea tietyn määrän artikkeleja viikossa(vai oliko kuussa)--Karhennettu turtana (keskustelu) 4. helmikuuta 2016 kello 20.11 (EET)
thread_title:  Lähteet
Keskustelu:Aseksuaalisuus

message: Miten androgyynisyys tähän liittyy? --Jetman 12. maaliskuuta 2007 kello 14.52 (UTC)
Androgyyni 
Lasten seksuaalisuus osioiden liittyminen aiheeseen on minulle epäselvää.--Teveten 9. syyskuuta 2008 kello 10.30 (EEST)
thread_title:  Katso myös 

message: tietosanakirjassa luulisi esitettävän mistä aseksuaalisuus johtuu, ja siihen pitäisi olla tieteellisiä selityksiä, syitä --Hartz (keskustelu) 3. huhtikuuta 2018 kello 10.41 (EEST)
thread_title:  Pitäisi olla enemmän syistä jotka voivat aiheuttaa 

message: Koko artikkeli on mielestäni sekava ja täynnä epäolennaisia alaotsikoita jne. Jos ei vastaväitteitä ym. niin voin itsekin pistää artikkelia uusiksi. Monet kohdat vaativat ihan kokonaista uudelleen kirjoittamista ihan aloituskappaleesta lähtien. --Vilutar (keskustelu) 15. helmikuuta 2022 kello 11.51 (EET)
replies: text: Samaa mieltä. Anna mennä vaan, voin itsekin auttaa siinä. —Kerubis (keskustelu) 23. huhtikuuta 2022 kello 02.05 (EEST)
thread_title:  Koko artikkelin saisi järjestää uudestaan 

message: Enemmän mielipidekirjoituksen tai kouluaineen piirteitä kuin Wikipedia-artikkelin piirteitä. VJMV78 (keskustelu) 30. maaliskuuta 2022 kello 01.17 (EEST)
thread_title:  Spekulointia 

message: Kuten sanoin aiemmassa viestissä yllä, artikkeli pitää oikeastaan laittaa kokonaan uusiksi, niin aloitin sen nyt. Ensiksi aloituskappaleesta pois epäolennaisuudet, lisäksi kohtia, jotka on myöhemmin artikkelissa selitetty turhan pitkillä kappaleilla on nyt tiivistetty siihen olennaiseen. Kaikenlaista lähteetöntä jaarittelua on heitetty kokonaan pois (taas kerran: asian voi ilmaista tiiviimminkin). Epäkohtia on vielä ja etenkin sillä saralla, että artikkeliin tulisi kirjoittaa huimasti uutta tietoa, jotta se vastaisi nykytutkimuksen tasoa aiheesta. Vertaa engl. wikin en:Asexuality -artikkeli, joka on oikein korkealaatuinen. Harhakäsityksiä -kohtaan saisi lähteen tästä: https://seta.fi/2019/10/22/aseksuaalisuusviikko-kumoaa-harhaluuloja/ mutta sekin on hyvä kysyä, kuinka monta kappaletta harhakäsityksien selitystä on oikeastaan tarpeen. Lisäksi Tunnettuja aseksuaaleja -kohta on mielestäni turha. Jos olette eri mieltä joistakin muutoksista tai poistoista niin ilmaiskaa se toki täällä tai minulle suoraan, mutta muussa tapauksessa jatkan artikkelin pyöräyttämistä uusiksi. -- Vilutar (keskustelu) 17. heinäkuuta 2022 kello 21.36 (EEST)
replies: text: Tähän vielä lisäksi, että ensimmäisessä mallineessa kutsutaan "kokea vetovoimaa" epämääräiseksi käsitteistöksi, mutta kyseistä sanamuotoa käytettiin oikeastaan kaikissa lähteissä, jotka löysin. --Vilutar (keskustelu) 17. heinäkuuta 2022 kello 21.50 (EEST)
thread_title:  Alotin uudelleenrakennuksen
Keskustelu:Sr2

message: Mikä on teknisissä tiedoissa mainittu "tuntiteho"? Miten se eroaa jatkuvasta tehosta? --Harriv 12. maaliskuuta 2007 kello 17.00 (UTC)
- Tuntiteho taitaa olla se teho, jonka kone voi ylläpitää tunnin ajan kuumenematta. Jatkuva teho siitä pidempään.
Teholukemien perässä oleva KWh ei ole tehon mittayksikkö, vaan energian. Olisiko oikea yksikkö KW eli kilowatti --83.146.214.134 9. huhtikuuta 2008 kello 19.42 (UTC)?
On muuten siinä ja siinä, voiko sanoa "käkikellon" viittaavan Sveitsiin, sillä Sveitsissä ei juurikaan tehdä käkikelloja. (Saksan Schwatzwaldissa, lähellä Sveitsiä, sensijaan tehdään.) Taidan jättää tuon noin, koska nimi _yrittää_ viitata Sveitsiin ja käkiksien alkuperämaan luulovirhe on hyvin tavallinen.
"Jos vetureita on yhteiskäytössä kolme, on keskimmäisen veturin virroitin vapaasti valittavissa eli mitään "väärää" asentoa sillä ei ole."
-Tämä on hiukan väärin. Yhteiskäytössä veturi automaattisesti valitsee johtoveturiin etummaisen virroittimen ja apuvetureihin taaemmat virroittimet. Ei muulloinkaan ole "väärää" virroitinta, vaan tarpeen vaatiessa voidaan virroitinta vaihtaa. Normaalisti automatiikka kuitenkin valitsee virroittimet ja muun virroittimen käyttö edellyttää tietyn virroittimen valitsemista konehuoneen puolelta. Luumu 11. tammikuuta 2010 kello 14.14 (EET)

message: "Jarrutettaessa ajomoottorit toimivat generaattoreina, jolloin junan liike-energia muutetaan takaisin sähköenergiaksi, joka syötetään takaisin ratajohtoon."
– Kuinka usein/paljon pelkällä veturilla ja sen generaattoreilla jarrutetaan?
– Kuinka suuri (pieni) osa junan liike-energiasta saadaan generaattoreilla talteen ja kuinka suuri osa menee jarruilla hukkaan lämpöenergiaksi?
Minusta lainaus on epätarkka ja antaa väärän kuvan? Hukkinen (keskustelu) 5. heinäkuuta 2023 kello 01.43 (EEST)
replies: text: Tiedolle ei ole merkitty lähdettä. Mainintaa voi muuttaa täsmällisemmäksi, sillä kaikki liike-energia ei tosiaan muutu sähköenergiaksi. En löytänyt aiheesta lisätietoa enkä osaa sanoa, kuinka suuri osa energiasta saadaan talteen.--Puppe100 (keskustelu) 5. heinäkuuta 2023 kello 12.47 (EEST)
thread_title:  Jarruenergian hyötykäytöstä?
Keskustelu:Sokerit

message: Sokeri ruoanvalmistuksessa kappaleen teksti on lähes sanatarkasti kopioitu DanSukker:n sivuilta (Topasta paloiksi).Vtm 12. maaliskuuta 2007 kello 18.20 (UTC)
Tässä on sotkettu hiilihydraatit ja sokerit. Sokerit ovat yhdestä (monosakkaridit) tai kahdesta sokeriyksiköstä (disakkaridit) koostuvia hiilihydraatteja. Polysakkarideja ei yleensä lueta sokereiksi.

message: Hieman ongelmallinen tai eriparinen artikkeli. Kemiallinen osa kattaa kaikki erilaiset sokerit. Sitten koko muu osa onkin lähes kokonaan ruokosokerista (sakkaroosista), jota arkikielessä kutsutaan sokeriksi. Tässä menee kemiallinen jako ja ruoka-aine suloisesti sekaisin. Tästä seuraa sotkua esimerkiksi kohdassa sokeri ja terveys, joka tarkalleen ottaen on "ruokosokeri (sakkaroosi) ja terveys". Samalla tavalla palasokerit ja hienosokerit ja muut ruoanvalmistukseen liittyvät kohdat koskevat lähinnä ruokosokeria (sakkaroosi). Sakkaroosista on oma sivunsa ja tavallaan kaikki ruokosokeriin (enimmäkseen) liittyvät kohdat voisi siirtää sinne. Se olisi täsmällinen ratkaisu, mutta onko se käyttäjille ymmärrettävä? Joka tapauksessa on vaikea sanoa mitään yleistä ja kaikenkattavaa esim. kaikkien mahdollisten sokerien terveysvaikutuksista. Yksittäisistä sokereista (kuten sakkaroosi, fruktoosi) on jo enemmän ja selkeämpää tietoa. Toinen vaihtoehto on erottaa sokeri (ruoka-aine) ja sokeri (kemiallinen tms) omiksi sivuikseen. Ehdotuksia? --Porkkana1234 18. lokakuuta 2008 kello 20.41 (EEST)
thread_title:  Sokerit vai ruokosokero(sakkaroosi) 

message: Artikkeliin ollaan vyöryttämässä älyttömän pitkä lista sokerin haitoista terveydelle, näköjään lähteistä on aloitettu. Sopisikohan näistä jonkinlainen tiivistelmä paremmin artikkeliin sakkaroosi, jossa onkin jo lyhyt osio aiheesta? Tietenkin tässäkin voi terveyshaitoista mainita, mutta jonkinlaista keskittymistä olennaiseen kaivattaisiin tietosanakirjassa. --Hrrkrr31 25. syyskuuta 2009 kello 22.22 (EEST)
thread_title:  Haittavaikutukset? 

message: On muuten harvinaisen rampa artikkeli, itse tekisin asialle jotain, mutta tietotaitoni ei riitä. Mikä noita lähteitäkin vaivaa? Vie 3/5 koko artikkelista...
thread_title:  Tehkää joku jotain..
Keskustelu:Virtsa

message: desinfioiko virtsa ja jos desinfioi niin miksi?

message: Pitäisikö tässä olla myös lyhyt maininta siitä että historiallisesti alkuaine Fosfori eristettiin ensimmäistä kertaa virtsasta? Onko liian nippelitietoa? -- Cimon Avaro, hiljainen seiväshyppääjä 29. lokakuuta 2011 kello 12.27 (EEST)
replies: text: Virtsaahan on taidettu kemiassa aikoinaan käyttää vähän vaikka mihin, joten sieltä varmaan löytyis muutakin mainittavaa kuin fosforin löytyminen. --Anr 29. lokakuuta 2011 kello 13.27 (EEST)
replies: text: :Parempi mainita artikkelista fosfori, josta se jo löytyykin. (En suoraan vastusta kuitenkaan tähänkin liittämistä.) --Katisk 14. marraskuuta 2011 kello 16.28 (EET)
replies: text: ::Käyttötapoja kemiassa voisi varmaan käsitellä laajemminkin kuin pelkän fosforin osalta. --Harriv 14. marraskuuta 2011 kello 16.31 (EET)
thread_title:  Fosfori 

message: Artikkelissa voisi olla virtsan käytöstä haavojen desinfioimisessa ja virtsan kyvystä puhdistaa sukuelimiä. --91.158.67.26 8. syyskuuta 2015 kello 08.53 (EEST)
thread_title:  Hygieenisyys
Keskustelu:ISO 8859-1

message: Tekstissä on lause: "Merkistön seuraaja on ISO 8859-15, joka täydentää ranskan ja suomen tukea sekä lisää merkistöön euron merkin."
Lukemalla tämän, ja tuon "ISO 8859-15" artikkelin, en ymmärrä, miten ISO 8859-15 laajentaa suomen tukea?
1. Pystyviiva puuttuu.
2. ISO 8859-15:ssa on š ja ž, ne ovat suomen kirjakielen merkkejä.
thread_title:  Yleinen 

message: Erikoisesta yleiseen: poistettu ylimääräinen linkki (Tavutusvihje -> Tavutus): Tavutus on ihan oma selvä terminsa, jonka jokainen arkikielestä tuntee. TavutusVIHJE, sen sijaan, jos tällaista termiä ylimalkaan on olemassa, olkoot oma artikkelinsa.
replies: text: Käyttäjä Otrfan on erityisesti kutsuttu mukaan keskusteluun artikkelin muokkauksesta. Wikipedian sääntöjä kunnioittaen olisi hyvä käydä keskusteluja täällä ennen jatkuvaa muutosten kumoamista ilman että edes antaa perusteluja. Ylimielisyys ei sovi Wikipedian arvoihin. --Jayaguru-Shishya (keskustelu) 2. helmikuuta 2014 kello 19.28 (EET)

text: Tavutusvihje on ihan oikea käsite. Tavu-artikkeli käsittelee nyt kieliopillista tavua muttei lainkaan tavutusta tekstin rivityksen kannalta, tai ylipäätään mitään mikä liittyisi standardin merkkiin SHY. Artikkelin Tavutus tai Tavutusvihje voisi kyllä kirjoittaa. On täällä Sitova välilyöntikin. Sodan kohteena oleva linkki on siis joka tapauksessa kehno, kunnes kohdeartikkelissa käsitellään ko. asiaa. --Wähäwiisas (keskustelu) 2. helmikuuta 2014 kello 20.38 (EET)

text: Lisäys: Tavu-artikkelissa alaotsikolla Erikoistapauksia on sentään hiukan käsitelty suomen kielen tavutusta, mutta esitys on kovin suppea ja rajoittuu yhteen kieleen. --Wähäwiisas (keskustelu) 2. helmikuuta 2014 kello 20.44 (EET)
thread_title:  Linkit
Keskustelu:Luettelo vepsäläisistä kyläyhteisöistä

message: Nämä pitäis osata vielä yhdistää venäjänkielisiin nimiin kun alueen kartat on enimmäkseen sentään venäjänkielisiä. Niin en pitäisi tätä listaa vielä turhana. --Höyhens 12. maaliskuuta 2007 kello 21.38 (UTC)
replies: text: Artikkeliin on nyt yhdistetty "vepsäläisiä kyläyhteisöjä" koskenut kohta artikkelista vepsäläiset. Artikkelissa aiemmin olleet nimet näyttävät olleen peräisin EKI:stä ja nyt ne on lähteistetty. Muutamia lähteettömiä nimiä on poistettu ja etenkin Vologdan aluetta koskien on vielä lisätty muutama nimi EKI:stä, jossa vepsänkielisiä nimiä löytyy haulla 118 kappaletta (osa saman nimen eri kirjoitusasuja). Suomenkielisiä muotoja näistä nimistä EKI ei juuri sisällä, joten ne on poistettu ja tehty punaiset linkit venäjänkielisistä muodoista. Osuvampi nimi artikkelille voisi olla Luettelo vepsäläiskylistä. Sitä ei tosin ole lähteistetty, että nämä kylät olisivat varmasti vepsäläisten (ainakin jossain vaiheessa historian aikana) asuttamia kyliä, vaan lähde ilmoittaa vain sen että niillä on vepsänkielinen nimi olemassa. Toisaalta tässä eivät välttämättä ole kaikki vepsänkieliset paikannimet tai vepsäläiskylät, vaan joitakin voi vielä puuttua. --Raksa123 (keskustelu) 28. lokakuuta 2015 kello 22.54 (EET)
replies: text: :Itse asiassa voisin kannattaa tuota sinun ehdotustasi nimenmuutoksesta. Siinä on karikkoja, kuten että pitää sitten hyväksyä entisetkin eli missä ei enää asu vepsää puhuvia vepsäläisiä (ja ihan sama onko siellä vain venäjää puhuvia vepsäläisiä, vepsäläisiksi väestönlaskennassa ilmoittautuvat kai ovatkin vepsäläisiä, Venäjällähän on edellisen vapaamielisen väestönlaskennan pohjalta myös hobitteja, örkkejä ja keijukaisia) Ja ettei tule mitään Luettelo Suomen nykyisistä kaupungeista -artikkelia joka sisältää Viipurista lähtien kaikki maailman kaupungit joissa on suomenkielentaitoisia. --Höyhens (keskustelu) 28. lokakuuta 2015 kello 23.43 (EET)

message: Artikkelin jatkokehittämistä ajatellen lisää vepsäläiskyliä voisi löytyä vepsänkielisen Wikipedian luokasta :vep:Kategorii:Vepsän küläd. Julkaisussa Национальные меньшинства Ленинградской области vuodelta 1929 on sivulta 22 alkaen lueteltu Leningradin alueen kansallisia kyläneuvostoja, joiden joukossa on myös vepsäläisiä kyläneuvostoja. --Raksa123 (keskustelu) 8. marraskuuta 2015 kello 21.42 (EET)
thread_title:  Vepsäläiskylistä muualla
Keskustelu:Joomla

message: Artikkelin tyyli tulisi hioa mainostekstistä tietosanakirjamaisemapaan suuntaan. --Cuprum 13. maaliskuuta 2007 kello 06.57 (UTC)

message: Tuota, mitä kohtaa haluaisit muuttaa ja miten? T: Markku
replies: text: Artikkelin perussisällössä ei ole mitään vikaa. Lähinnä ajattelin artikkelin kirjoitustyyliä, joka muistuttaa nyt liikaa mainosesitteiden tapaa puhutella lukijaa suoraan. "Millaisia sivustoja voidaan Joomla!n avulla tehdä?" tai "Voit muokata, kirjoittaa ja julkaista artikkeleita miltä tahansa tietokoneelta pelkän internet-selaimen avulla." voisi muokata tietosanakirjamaisemmaksi. Artikkeli WordPress lienee hyvä vertailukohta.  --Cuprum 16. maaliskuuta 2007 kello 08.20 (UTC)
replies: text: :Lisäsin artikkeliin Tietokoneohjelma-mallineen, korjasin you-passiivia käyttävät virkkeet ja vähensin mainostekstityyliä.  --TseiTsei 16. maaliskuuta 2007 kello 20.54 (UTC)
replies: text: ::Näyttää paremmalta, poistin korjattava-mallineen. --Cuprum 16. maaliskuuta 2007 kello 21.04 (UTC)
replies: text: :::Imo vieläkin pitää parantaa mm. kohtaa "Minkälaisia sivustoja voidaan..." jossa käytetään esimerkkejä todella kummallisesti "Joomlaa voidaan käyttää yhtä hyvin oman urheiluseuran internet-sivuston kuin presidenttiehdokkaan tai suuren kansainvälisen musiikkialalla toimivan yrityksen internetsivujen ylläpitämiseen." Tämä on mainosmiehen käsialaa vieläkin. Koko kappaleen voisi poistaa tai vähintään nimetä uudelleen.
thread_title:  VS. tekstin hiominen 

message: Ylhäällä olevan laatikon kotisivu on joku turbogear tms.. Tulisi varmaan olla www.joomla.org.
-Abbe
replies: text: Korjattu. --Ism 21. maaliskuuta 2007 kello 09.24 (UTC)
thread_title:  Kotisivu väärin 

message: Joomlan kieliasun oikeinkirjoitus: Artikkelissa on kirjoitettu monikot muodossa Joomla!n, joomla!a jne. Monikkomuodot tulisi olla Joomlan, Joomlaa jne. Tämä kirjoitusasu on käytössä myös virallisilla Joomlan kotisivuilla. He käyttävät yksikkömuodoissa huutomerkkiä ja monikoissa ilman huutomerkkiä (esim Joomla’s)
aki
replies: text: Kysyin vastaavantyyppistä nimeä joskus eräältä äidinkielenopettajalta. Hänen mielestä oikein olisi kirjoittaa tässä tapauksessa Joomla!-sisällönhallintajärjestelmän eikä Joomla!n. En valitettavasti tiedä Kielitoimiston mielipidettä.--78.27.99.58 7. maaliskuuta 2013 kello 10.57 (EET)
thread_title:  Joomlan kieliasu 

message: Tärkeä askel on ottamatta muutettaessa mainospuffia tietosanakirja-artikkeliksi. Ulkopuoliset lähteet kehiin, niin näkökulma laajenee ja uskottavuus paranee. Lisäksi tekstin epämääräisyydet kuten "sama tiimi kuin" on muutettava ulkopuoliselle lukijalle avautuvaksi ja varustettava lähteillä.--Juha Kämäräinen (keskustelu) 26. joulukuuta 2015 kello 09.45 (EET)
thread_title:  Lähteet ja neutraali tyyli